CELEX: 62020CN0190
Language: lv
Date: 2020-05-05 00:00:00
Title: Lieta C-190/20: Lūgums sniegt prejudiciālu nolēmumu, ko 2020. gada 5. maijā iesniedza Bundesgerichtshof (Vācija) – DocMorris NV/Apothekerkammer Nordrhein

24.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 279/26
            
         
      Lūgums sniegt prejudiciālu nolēmumu, ko 2020. gada 5. maijā iesniedza Bundesgerichtshof (Vācija) – DocMorris NV/Apothekerkammer Nordrhein
      
      (Lieta C-190/20)
      (2020/C 279/36)
      Tiesvedības valoda – vācu
      
         Iesniedzējtiesa
      
      
         Bundesgerichtshof
      
      
         Pamatlietas puses
      
      
         Prasītāja: DocMorris NV
      
      
         Atbildētāja: Apothekerkammer Nordrhein
      
      
         Prejudiciālie jautājumi
      
      Vai ar Direktīvas 2001/83/EK (1) VIII sadaļas noteikumiem, it īpaši 87. panta 3. punktu, ir saderīgs tas, ka valsts tiesību norma (šajā gadījumā – Gesetz über die Werbung auf dem Gebiete des Heilwesens [Likuma par reklāmu ārstniecības jomā] 7. panta 1. punkta pirmais teikums) tiek interpretēta tādējādi, ka citā dalībvalstī esošai aptiekai, kas nodarbojas ar tirdzniecību pa pastu, ir aizliegts, izsludinot loteriju, piesaistīt klientus, ja dalība loterijā ir saistīta ar receptes iesniegšanu par cilvēkiem paredzētām recepšu zālēm, ja izsludinātais laimests ir nevis zāles, bet gan cits priekšmets (šajā gadījumā – elektriskais velosipēds 2500 EUR vērtībā un elektriskās zobu birstes) un ja nepastāv risks, ka tiek veicināta neracionāla vai pārmērīga zāļu lietošana?
      
         (1)  Eiropas Parlamenta un Padomes Direktīva 2001/83/EK (2001. gada 6. novembris) par Kopienas kodeksu, kas attiecas uz cilvēkiem paredzētām zālēm (OV 2001, L 311, 67. lpp.).